CELEX: 62015CN0378
Language: da
Date: 2015-07-16 00:00:00
Title: Sag C-378/15: Anmodning om præjudiciel afgørelse indgivet af Commissione Tributaria Regionale di Roma (Italien) den 16. juli 2015 — Mercedes Benz Italia SpA mod Agenzia delle Entrate Direzione Provinciale Roma 3

12.10.2015   
            
            
               DA
            
            
               Den Europæiske Unions Tidende
            
            
               C 337/4
            
         Anmodning om præjudiciel afgørelse indgivet af Commissione Tributaria Regionale di Roma (Italien) den 16. juli 2015 — Mercedes Benz Italia SpA mod Agenzia delle Entrate Direzione Provinciale Roma 3
   (Sag C-378/15)
   (2015/C 337/05)
   Processprog: italiensk
   
      Den forelæggende ret
   
   Commissione Tributaria Regionale di Roma
   
      Parter i hovedsagen
   
   
      Sagsøger: Mercedes Benz Italia SpA
   
      Sagsøgt: Agenzia delle Entrate Direzione Provinciale Roma 3
   
      Præjudicielt spørgsmål
   
   Med hensyn til udøvelsen af fradragsretten, er den italienske lovgivning (nærmere bestemt artikel 19, stk. 5, og artikel 19a i D.P.R. 633/1972) og den nationale skatteforvaltnings praksis, hvorefter det kræves, at den erhvervsdrivendes omsætning tages i betragtning, bl.a. for at identificere de såkaldte bitransaktioner, uden at foreskrive en beregningsmetode, der er støttet på, hvilke erhvervelser der er tale om, og den faktiske anvendelse heraf, og som på objektiv måde afspejler den faktiske andel af omkostningerne, der kan henføres til hver — afgiftspligtig eller afgiftsfritaget — virksomhed, som den afgiftspligtige person udøver, til hinder for en fortolkning af artikel 168, 173, 174 og 175 i direktiv 2006/112/EF (1), som tager udgangspunkt i de EU-retlige principper om proportionalitet, effektivitet og neutralitet?
   
      (1)  Rådets direktiv 2006/112/EF af 28.11.2006 om det fælles merværdiafgiftssystem (EUT L 347, s. 1).